stanford-oval/wikipedia huggingface dataset:
ปฏิบัติการโวเร็ค
ผลที่เกิดขึ้น

เรือ Orzeł ได้ละเขตปฏิบัติการของตนเมื่อวันที่ 4 กันยายน และในวันที่ 15 กันยายน ได้จอดไว้ที่ท่าทาลลินน์ ประเทศเอสโตเนีย เพื่อหยุดพักและซ่อมแซม (ซึ่งตาม กฎหมายระหว่างประเทศอนุญาตให้จอดพักได้ 24 ชั่วโมงก่อนจะมีการกักตัว) หลังจากที่เอสโตเนียพยายามจะยึดเรือ เรือ Orzeł จึงเดินทางไปยังสหราชอาณาจักร ซึ่งเหตุการณ์ดังกล่าวเรียกว่า เหตุการณ์ Orzeł เรือ Orzeł จมลงสู่ก้นทะเลในปี ค.ศ. 1940
เรือ Ryś ได้รับความเสียหายและไม่สามารถทำการรบต่อไปได้ และถูกกักตัวในเมืองท่าของสวีเดน ตั้งแต่วันที่ 17 กันยายน
เรือ Sęp ได้รับความเสียหายอย่างหนักหลังจากถูกยิงโดยเรือพิฆาตของเยอรมนี เมื่อวันที่ 2 กันยายน จึงต้องยกเลิกปฏิบัติการโวเร็ค ในวันที่ 4 กันยายน และไปซ่อมแซมที่เมืองท่าของสวีเดน เรือลำดังกล่าวถูกกักตัวโดยสวีเดนตั้งแต่วันที่ 17 กันยายน เช่นกัน
เรือ Wilk เป็นเรือดำน้ำลำแรกที่เดินทางถึงสหราชอาณาจักร กัปตันของเรือเห็นว่าไม่ควรจะจอดเรือดำน้ำไว้ในเมืองท่าแห่งใดแห่งหนึ่งในยุโรปแผ่นดินใหญ่ ซึ่งเสี่ยงต่อการถูกกักตัว ไม่เหมือนกับเรือ Orzeł เรือ Wilk เดินทางถึงสหราชอาณาจักรเมื่อวันที่ 20 กันยายน และยังคงอยู่รอดหลังสงคราม
เรือ Żbik เป็นเรือดำน้ำเพียงลำเดียวของโปแลนด์ที่สามารถจมเรือรบเยอรมันได้ เมื่อวันที่ 1 ตุลาคม หนึ่งในทุ่นระเบิดของเรือได้จมเรือกวาดทุ่นระเบิดของเยอรมนี เอ็ม-85 เรือลำดังกล่าวถูกกักตัวโดยสวีเดนเช่นกันในวันที่ 25 กันยายน
นักการทหารบางคนมีความเห็นว่า เรือดำน้ำของโปแลนด์ควรจะถูกส่งออกไปปฏิบัติการในทะเลบอลติกจะดีกว่า และจะมีโอกาสประสบความสำเร็จมากกว่าในการจมเรือของเยอรมนี
ดูเพิ่ม

ปฏิบัติการปักกิ่ง
นัตตราตรอว์ซาบลีสกา

| คำแปล: สายฟ้าเหนือเขาตาตรา |
| --- | --- |
"นัตตราตรอว์ซาบลีสกา"แบบตีพิมพ์ฉบับแรก
เพลงชาติของ สโลวาเกีย  อดีตเพลงชาติร่วมของ เชโกสโลวาเกีย
ชื่ออื่น: "Dobrovoľnícka" English: "Volunteer Song"
เนื้อร้อง: ยังกอ มาตูชกา, ค.ศ. 1844
ทำนอง: เพลงพื้นเมือง
รับไปใช้: 13 ธันวาคม ค.ศ. 1918 (1918-12-13) (เชโกสโลวาเกีย)
รับไปใช้ใหม่: 1 มกราคม ค.ศ. 1993 (1993-01-01) (สโลวาเกีย)
เลิกใช้: ค.ศ. 1992 (1992) (เชโกสโลวาเกีย)

ตัวอย่างเสียง
ฉบับบรรเลงโดย U.S. Navy Band (บทเดียว)ไฟล์ ช่วยเหลือ
 
"นัตตราตรอว์ซาบลีสกา" (สโลวัก: Nad Tatrou sa blýska, ออกเสียง [ˈnat tatrɔw sa ˈbliːska]; "สายฟ้าเหนือเขาตาตรา") เป็นเพลงชาติของประเทศสโลวาเกีย โดยทำนองมีต้นกำเนิดมาจากเพลงพื้นเมืองของสโลวาเกีย ส่วนเนื้อร้องประพันธ์ขึ้นเมื่อปี ค.ศ. 1844 (พ.ศ. 2387) โดยยังกอ มาตูชกา (Janko Matúška) เพลงนี้มีต้นกำเนิดมาจากอิทธิพลความคิดจินตนิยมและชาตินิยมในแถบยุโรปตอนกลางในเวลานั้น  ซึ่งเพลงนี้ต่อมาได้รับความนิยมจากชาวสโลวาเกียทั่วไปในเหตุการณ์การปฏิวัติ ค.ศ. 1848 (พ.ศ. 2391) เนื้อหาของเพลงโดยรวมเป็นการนำเอาภาพของสายฟ้าเหนือทิวเขาตาตรามาเปรียบเทียบกับภยันตรายที่สโลวาเกียต้องเผชิญและความปรารถนาที่จะฟันฝ่าปัญหาเหล่านั้นไปให้จงได้
ในยุคที่สโลวาเกียยังคงรวมอยู่ในประเทศเชโกสโลวาเกียนั้น ปรากฏว่ามีธรรมเนียมการบรรเลงเพลงนี้ในเวลา 12 นาฬิกาทุกวัน ในเมืองของชาวสโลวัก ต่อมาธรรมเนียมนี้ได้เลิกไปเมื่อมีการแยกตัวเป็น 2 ประเทศ ปัจจุบันนี้ เพลง "นัตตราตรอว์ซาบลีสกา" ใช้บรรเลงเนื่องในวาระพิเศษต่างๆ เช่น การแข่งขันกีฬา เป็นต้น
ประวัติ > กำเนิดของเพลง

ยังกอ มาตูชกา กวีคนสำคัญของชาวสโลวัก ขณะมีอายุได้ 23 ปี ได้เขียนบทกวีที่มีชื่อว่า "นัตตราตรอว์ซาบลีสกา" (Nad Tatrou sa blýska) หรือ "สายฟ้าเหนือเขาตาตรา" ขึ้น ในช่วงเดือนมกราคมถึงเดือนกุมภาพันธ์ ค.ศ. 1844 โดยทำนองของเพลงได้มาจากเพลงพื้นเมืองสโลวักที่มีชื่อว่า "กอปาลาสตูเดียงกู" (Kopala studienku - ชื่อเพลงแปลได้ว่า "เธอขุดดินได้ดี") ซึ่งมาตูชกาได้รับคำแนะนำให้ใช้ทำนองนี้เพื่อนนักศึกษาคนหนึ่งผู้มีชื่อว่า โจเซฟ โปดราดสกี (Jozef Podhradský) ซึ่งต่อมาเขาคนนี้จะเป็นนักการศาสนา ครู และนักเคลื่อนไหวในแนวความคิดพันธมิตรสลาฟ (Pan-Slavism|Pan-Slavic) หลังจากนั้นไม่นาน มาตูชกาและนักศึกษาคนอื่นๆ อีกประมาณ 24 คน ต้องออกจากเรียนที่วิทยาลัย (Lyceum) ของนิกายลูเธอรันในเมืองบราติสลาวา (เมืองหลวงของสโลวาเกีย ตั้งอยู่ทางด้านตะวันตกสุดของประเทศสโลวาเกียในปัจจุบัน) จากประท้วงการถอดถอนลูโดวิท สตูร์ (Ľudovít Štúr - ผู้นำทางความคิดในการพื้นฟูชาติและภาษาสโลวักในคริสต์ศตวรรษที่ 19 มีชีวิตระหว่าง ค.ศ. 1815 - 1856) ออกจากตำแหน่งครูโดยศาสนจักรนิกายลูเธอรัน ตามแรงกดดันของฝ่ายอำนาจรัฐ  ทั้งนี้ สโลวาเกียในเวลานั้นยังเป็นส่วนหนึ่งของราชอาณาจักรฮังการี ภายใต้การปกครองของจักรวรรดิออสเตรีย
"นัตตราตรอว์ซาบลีสกา" ถูกเขียนขึ้นในช่วงเวลาหลายสัปดาห์ที่นักศึกษาต้องกระวนกระวายใจเมื่อคำเรียกร้องขอให้ระงับการปลดลูโดวิท สตูร์ ออกจากตำแหน่งครูถูกคณะกรรมการบริหารโรงเรียนปฏิเสธ  นักเรียนประมาณ 12 คน ที่เคลื่อนไหวในเหตุการณ์นี้ถูกสั่งย้ายให้ไปเรียนที่ยิมเนเซียม (Gymnázium - ชื่อของสถานศึกษาประเภทหนึ่งในทวีปยุโรป โดยเฉพาะอย่างยิ่ง ในยุโรปตะวันออก) ของนิกายลูเธอรันที่เมืองเลโวกา (Levoča - ตั้งอยู่ทางตะวันออกเฉียงเหนือของประเทศสโลวาเกียปัจจุบัน) เมื่อมีการพบว่า นักเรียนวัย 18 ปี คนหนึ่ง ซึ่งทำงานเป็นนักเขียนและนักหนังสือพิมพ์ด้วย คือ วิลเลียม ปอลลินี-ทอธ (Viliam Pauliny-Tóth, 1826-1877) เขียนบทกวีลงในสมุดเรียนปี ค.ศ. 1844 ของตนเอง โดยบทกวีดังกล่าวมีชื่อว่า "ชาวสโลวักแห่งบราติสลาวา, ชาวเลโวกาในอนาคต" ("Prešporský Slováci, budaucj Lewočané") ซึ่งสะท้อนถึงแรงจูงใจของนักศึกษาที่มีต่อการเคลื่อนไหวครั้งนี้
การเดินทางไกลจากเมืองบราติสลาวาสู่เมืองเลโวกาของเหล่านักศึกษาต้องผ่านภูเขาตาตราสูง (High Tatras) ซึ่งเป็นทิวเขาที่สูงที่สุด น่าเกรงขาม และเป็นสัญลักษณ์สำคัญของสโลวาเกียและราชอาณาจักรฮังการี  พายุที่พัดผ่านเขาลูกนี้ได้กลายเป็นแนวคิดสำคัญ (key theme) ที่ถูกนำมาใช้ในบทกวี "นัตตราตรอว์ซาบลีสกา"
ประวัติ > สำนวนเพลง

ไม่มีเนื้อร้องของ "นัตตราตรอว์ซาบลีสกา" ฉบับที่ได้รับอนุญาตให้เผยแพร่ของมาตูชกาฉบับใดๆ ได้มีการเก็บรักษาไว้ และการบันทึกเสียงครั้งแรกสุดของเพลงนี้ยังคงปราศจากความเป็นเจ้าของ หลัง ค.ศ. 1849 เขาได้หยุดการเผยแพร่เนื้อร้องดังกล่าว และภายหลังได้เข้าทำงานเป็นเจ้าพนักงานศาลแขวงในท้องถิ่น ทว่าบทเพลงนี้เริ่มเป็นที่นิยมจากประชาชนในช่วงการปฏิวัติระหว่างปี ค.ศ. 1848-1849 โดยเนื้อร้องดังกล่าวถูกเผยแพร่ผ่านการคัดลอกและทำซ้ำด้วยการเขียนด้วยมือ ก่อนที่จะมีการตีพิมพ์ครั้งแรกในปี ค.ศ. 1851 ภายใต้ชื่อ "เพลงอาสาสมัคร" ("Dobrovolňícka") ซึ่งก่อให้เกิดสำนวนของเพลงที่ต่างออกไป โดยเฉพาะวลีหนึ่งในบาทที่ 3 บทที่ 1 ของเพลง ที่ว่า "zastavme ich" ("จงไปหยุดมันเสีย") หรือ "zastavme sa" ("จงไปยับยั้งมันเสีย") ข้อเขียนวิจารณ์เกี่ยวกับสำเนาเพลงที่มีอยู่และงานวรรณกรรมที่เกี่ยวข้องได้สรุปว่างานเขียนต้นฉบับมาตูชกาน่าจะใช้คำว่า "zastavme ich" ทั้งนี้ ในบรรดาเอกสารต่างๆ นั้น วลีดังกล่าวล้วนปรากฏอยู่ในต้นฉบับลายมือที่เก่าที่สุดปี ค.ศ. 1844 และฉบับตีพิมพ์ครั้งแรกในปี ค.ศ. 1851 เนื้อร้องของเพลงชาติสโลวาเกียในปัจจุบันใช้วลีนี้ ส่วนอีกวลีหนึ่ง ("zastavme sa") ถูกใช้ในเพลงชาติช่วงก่อน ค.ศ. 1993
ฐานะความเป็นเพลงชาติ

ในวันที่ 13 ธันวาคม ค.ศ. 1918 (พ.ศ. 2461) เฉพาะคำร้องบทแรกของเพลงนัตตราตรอว์ซาบลีสกา ซึ่งแต่งโดย ยานโก มาตูชกา ได้รับเลือกให้ใช้เป็นส่วนหนึ่งของเพลงชาติเชโกสโลวาเกีย ร่วมกับเนื้อเพลงส่วนที่เป็นภาษาเช็กซึ่งนำมาจากบทแรกของจุลอุปรากรที่มีชื่อว่า  Kde domov můj? (แปลว่า "บ้านของฉันนั้นคือที่ใด") โดยแต่ละชาติ (เช็กและสโลวัก) จะขับร้องเพลงชาติในส่วนที่เป็นภาษาของตนเองก่อนแล้วจึงขับร้องในส่วนที่เป็นอีกภาษาหนึ่งตามลำดับ การบรรเลงเพลงนั้นก็เป็นไปในลักษณะเดียวกัน บทเพลงดังกล่าวได้สะท้อนถึงความเชื่อมโยงของทั้งสองชาติในช่วงคริสต์ศตวรรษที่ 19 เมื่อต้องเผชิญหน้ากับความเคลื่อนไหวอันแรงกล้าในความเป็นชาตินิยมและชาติพันธุ์นิยม (national-ethnic activism) ของชาวฮังการีและชาวเยอรมัน ซึ่งอยู่ภายใต้การปกครองของราชวงศ์ฮับสบูร์กในจักรวรรดิออสเตรีย-ฮังการี
เมื่อประเทศเชโกสโลวาเกียแยกตัวออกเป็นสาธารณรัฐเช็กและสาธารณรัฐสโลวักในปี ค.ศ. 1993 (พ.ศ. 2536) ได้มีการประกวดเพลงชาติใหม่ โดยเพลงนัตตราตรอว์ซาบลีสกานั้น ได้มีการประกวดโดยเพิ่มเนื้อร้องในบทที่ 2 และผลการประกวดปรากฏว่า เพลงนี้ได้รับการประกาศใช้เป็นเพลงชาติสาธารณรัฐสโลวักอย่างเป็นทางการ
ทั้งนี้ ยังเพลงอีกเพลงหนึ่งซึ่งได้นำมาประกวดด้วยที่ควรกล่าวถึง คือเพลง "เฮ สโลวาซี" (Hej Slováci) ซึ่งเพลงนี้เป็นสำนวนหนึ่งของเพลง "เฮ สลาฟ" (Hey, Slavs) ที่ใช้ในการเคลื่อนไหวความคิดพันธมิตรสลาฟ (pan-Slavic) อันเป็นที่รู้จักอย่างแพร่หลาย
การอ้างอิงถึงเขาตาตรา (Tatras) ในเพลงนัตตราตรอว์ซาบลีสกา เป็นการตีความอย่างคู่ขนานไปกับตราแผ่นดินของสาธารณรัฐสโลวัก ซึ่งได้มีการนิยามความหมายมาตั้งแต่สมัยที่มาตูชกาเขียนคำร้องของเพลงนี้ ตราดังกล่าวนี้ดัดแปลงลักษณะส่วนหนึ่งของดวงตราแผ่นดินของฮังการี ซึ่งตีความได้ว่ามาจากยอดเขาสำคัญ 3 ลูก ในราชอาณาจักรฮังการียุคก่อน ค.ศ. 1918 อันประกอบด้วยเขามาตรา (Mátra) เขาฟาตรา (Fatra) และเขาตาตรา แม้ว่าในทุกวันนี้เขาตาตราและเขาฟาตราจะตกเป็นของสาธารณรัฐสโลวัก และคงเหลือแต่เพียงเขามาตราที่เป็นของฮังการีก็ตาม ในคำอธิบายอีกอย่างที่มีการกล่าวถึงอย่างกว้างขวางมากกว่าได้กล่าวกันว่า ยอดเขาทั้งสามยอดนั้นหมายถึงเพียงเขาตาตรา บ้างก็กล่าวว่าหมายถึงกลุ่มยอดเขาวีโซกา (Vysoká group) ซึ่งอยู่ในแนวทิวเขาตาตราสูง (High Tatras)
เนื้อร้อง

เฉพาะสองบทแรกเท่านั้นที่ได้รับการบัญญัติเป็นเพลงชาติ
| ภาษาสโลวัก | ถอดเสียงตามสัทอักษรสากล | แปลไทย | แปลอิงทำนอง |
| --- | --- | --- | --- |
| I  𝄆 Nad Tatrou sa blýska  Hromy divo bijú 𝄇  𝄆 Zastavme ich, bratia  Veď sa ony stratia  Slováci ožijú 𝄇    II  𝄆 To Slovensko naše  Posiaľ tvrdo spalo 𝄇  𝄆 Ale blesky hromu  Vzbudzujú ho k tomu  Aby sa prebralo 𝄇    III  𝄆 Už Slovensko vstáva  Putá si strháva 𝄇  𝄆 Hej, rodina milá  Hodina odbila  Žije matka Sláva 𝄇    IV  𝄆 Ešte jedle rastú  Na krivánskej strane 𝄇  𝄆 Kto jak Slovák cíti  Nech sa šable chytí  A medzi nás stane 𝄇 | 1  𝄆 [nat ta.trɔw sa ˈbliːs.ka]  [ˈɦrɔ.mi ˈɟi.ʋɔ ˈbi.juː] 𝄇  𝄆 [ˈza.staw.me ix ˈbra.cɪ̯ɐ]  [ʋec sa ˈɔ.ni ˈstra.cɪ̯ɐ]  [ˈsɫɔ.ʋaː.t͡si ˈɔ.ʐi.juː] 𝄇    2  𝄆 [tɔ ˈsɫɔ.ʋen.skɔ ˈna.ʂe]  [ˈpɔ.sɪɐʎ ˈtʋr̩.dɔ ˈspa.ɫɔ] 𝄇  𝄆 [ˈa.ɫe ˈbɫes.ki ˈɦrɔ.mu]  [ˈvzbu.d͡zu.juː ɦɔ ˈk‿tɔ.mu]  [ˈa.bi sa ˈpre.bra.ɫɔ] 𝄇    3  𝄆 [uʂ ˈsɫɔ.ʋen.skɔ ˈfstaː.ʋa]  [ˈpu.taː si ˈstr̩.ɦaː.ʋa] 𝄇  𝄆 [ɦej ˈrɔ.ɟi.na ˈmi.ɫaː]  [ˈɦɔ.ɟi.na ˈɔd.bi.ɫa]  [ˈʐi.je ˈmat.ka ˈsɫaː.ʋa] 𝄇    4  𝄆 [ˈeʂ.ce ˈjed.le ˈras.tuː]  [na ˈkri.ʋaːn.skej ˈstra.ne] 𝄇  𝄆 [ktɔ jak ˈsɫɔ.ʋaːk ˈt͡siː.ci]  [nex sa ˈʂab.ɫe ˈxi.ciː]  [a ˈme.d͡zi naːs ˈsta.ne] 𝄇 | ๑  𝄆 นั่นสายฟ้าทาบทาเหนือทิวเขาตาตรา  ฟาดลงมาเป็นวงกว้างทั่วไป  𝄆 เราจงไปหยุดมันเสียเถิด พี่น้องเอ๋ย  เพื่อทุกสิ่งทุกอย่าง แล้วสายฟ้านั้นจักหาย  และชาวสโลวักจะคืนกลับมาอีกครั้ง 𝄇    ๒  𝄆 สโลวาเกียของเรา  หลับใหลมายาวนานแล้ว  𝄆 แต่แสงสายฟ้านั้น  กลับปลุกแผ่นดินนี้  ให้ฟื้นขึ้นมาอีกครั้งหนึ่ง 𝄇    ๓  𝄆 สโลวาเกียตื่นแล้ว  จงกระชากพันธนาการนั้นออกเสีย 𝄇  𝄆 ใช่แล้ว ครอบครัวที่รักเอย  เวลาได้มาถึงแล้ว  มารดาแห่งชาวสลาฟ/ความรุ่งโรจน์ยังคงอยู่ 𝄇    ๔  𝄆 ต้นสนเฟอร์ยังคงเติบโต  ในทิศทางสู่ครีวาน 𝄇  𝄆 ซึ่งรู้สึกเช่นเดียวกับชาวสโลวัก  จงให้เขานั้นถือดาบ  และยืนหยัดท่ามกลางพวกเรา 𝄇 | ๑  𝄆 เหนือทิวเขาตาตราไป  สายฟ้ายังคงมีอยู่ 𝄇  𝄆 จงหยุดมัน พี่น้องเอ๋ย,  มันก็หายไปเหมือนเคย  เพียงพวกเราลุกขึ้นสู้ 𝄇    ๒  𝄆 แผ่นดินสโลวาเกียเรา  คงหลับใหลสืบมานาน 𝄇  𝄆 แต่ด้วยสายฟ้ายังฟาด  ดุจนั่นคือการประกาศ  ว่าเราถึงอุบัติกาล 𝄇 |
1 2  กวีในยุคศิลปะจินตนิยมเริ่มใช้เขาตาตราเป็นสัญลักษณ์แห่งบ้านเกิดของชาวสโลวัก
1 2  เนื้อหาส่วนนี้แสดงถึงแนวคิดการเคลื่อนไหวทางการเมืองแบบชาตินิยม-ชาติพันธุ์นิยม (national-ethnic activism) ซึ่งดำเนินอยู่ในหมู่ชาวยุโรปกลางยุคคริสต์ศตวรรษที่ 19
1 2  ความหมายที่เป็นมาตรฐานของคำว่า sláva คือ "ความรุ่งโรจน์" (glory) หรือ "ชื่อเสียง" (fame) ในเชิงอุปมา คำนี้มีความหมายว่า "มารดา/เทพธิดาแห่งชาวสลาฟ" เริ่มใช้ในบทกวีชื่อ "The Daughter of Sláva" ซึ่งประพันธ์โดย ยาน คอลลาร์ (Ján Kollár) เมื่อ ค.ศ. 1824
1 2  การอุปมาด้วยสำนวนว่า "ดังสนเฟอร์" (ako jedľa) หมายถึงมนุษย์ในหลากหลายความหมาย เช่น "ตัวสูง" ("stand tall") "มีรูปร่างดี" ("have a handsome figure") "สูงและมีกล้างเนื้อเป็นมัด" ("be tall and brawny") ฯลฯ
1 2  การใช้ยอดเขาครีวานในความหมายเชิงสัญลักษณ์ โปรดอ่านเพิ่มเติมจากบทความเกี่ยวกับยอดเขาแห่งนี้ในวิกิพีเดียภาคภาษาอังกฤษ
แหล่งข้อมูลอื่น

เพลงชาติสาธารณรัฐสโลวัก – เว็บไซต์สำนักงานประธานาธิบดีสโลวาเกียที่มีไฟล์เสียงเพลงชาติหลายเพลง
เพลงชาติสโลวัก, sheet music, lyrics
Slovakia: Nad Tatrou sa blýska - Audio of the national anthem of Slovakia, with information and lyrics (archive link)
ลายมือต้นฉบับในปี ค.ศ. 1844
ทิวทัศน์อันสง่างามของเขาทราทราส ซึ่งเป็นแรงบันดาลใจในการประพันธ์บทกวี "นัตตราตรอว์ซาบลีสกา"
กลุ่มยอดเขาวีโซกา (กลาง)
ยังกอ มาตูชกา ผู้ประพันธ์เพลงชาติสโลวาเกีย
พรรคของภูมิภาค (โปแลนด์)

พรรคของภูมิภาค (โปแลนด์: Partia Regionów) เป็นพรรคการเมืองในประเทศโปแลนด์ มีอุดมการณ์เกษตรกรรรมนิยม ต่อต้านการรวมสหภาพยุโรป ก่อตั้งเมื่อวันที่ 24 พฤศจิกายน ค.ศ. 2007 (จดทะเบียนพรรคการเมืองตามกฎหมาย ในเดือนกุมภาพันธ์ ค.ศ. 2008) พรรคภูมิภาคก่อตั้งโดยสมาชิกกลุ่มป้องกันตนเองแห่งสาธารณรัฐโปแลนด์
แหล่งข้อมูลอื่น

Archiwalna witryna internetowa Partii Regionów
ดูเพิ่ม

รายนามพรรคการเมืองโปแลนด์
การเมืองในโปแลนด์
พระเจ้าทุฏฐคามณีอภัย

พระเจ้าทุฏฐคามณีอภัย (สิงหล: දුටුගැමුණු; บาลี: ทุฏฺคามณิอภย) เป็นพระมหากษัตริย์สิงหลผู้ครองกรุงอนุราธปุระระหว่าง พ.ศ. 382 – 406 ทรงมีชื่อเสียงจากการยึดอำนาจจากพระเจ้าเอลาระชาวทมิฬที่ยึดครองกรุงอนุราธปุระมาตั้งแต่ พ.ศ. 338 ต่อมาได้ทรงขยายและปรับปรุงเมืองอนุราธปุุระเพื่อป้องกันการรุกรานจากอริราชศัตรู
เนื่องทรงมีบทบาทสำคัญในประวัติศาสตร์ เรื่องราวของพระองค์จึงถูกเสริมแต่งด้วยตำนานปรัมปรา อย่างไรก็ตามข้อมูลจากจารึกร่วมสมัยพบว่าหลายเรื่องมีมูลความจริง
พระอรุณ

| พระอรุณ |
| --- | --- |
สารถีของพระอาทิตย์
อรุณบังคับราชรถให้กับพระอาทิตย์
ดาวพระเคราะห์: มฤตยู
ข้อมูลส่วนบุคคล
คู่ครอง: ศเยนี
บุตร - ธิดา: สัมปาติและชฏายุ
บิดา-มารดา: กัศยปะกับวินตา
พี่น้อง: ครุฑ
อรุณ (สันสกฤต: अरुण) หรือ อรุณเทพบุตร เป็นคนบังคับม้าของพระอาทิตย์ (หรือสุริยะ) เทพเจ้าในศาสนาฮินดู โดยเป็นแสงสีแดงของอาทิตย์ที่กำลังขึ้น เขาเป็นบุตรชายของกัศยปะ นักปราชญ์พระเวท เกิดกับวินตา และเป็นพี่ชายของครุฑ พระอรุณมีบุตรสองคนคือสัมปาติและชฏายุ
พระอรุณยังปรากฏอยู่ในวรรณคดีและงานศิลป์ของศาสนาพุทธและเชน ชื่อวัดอรุณราชวรารามราชวรมหาวิหารของประเทศไทยก็ตั้งตามนามของเทพองค์นี้ และในประเทศไทย เคยมีการสร้างลวดลาย อรุณเทพบุตร โดยคณะราษฎร สำหรับประดับหน้าบันของพุทธสถานแทนลวดลายพระนารายณ์ทรงสุบรรณ หรือพระอินทร์ทรงช้างเอราวัณ ซึ่งเป็นศิลปะที่ยึดโยงกับพระราชอำนาจของพระมหากษัตริย์ไทย โดยลายอรุณเทพบุตรจะปรากฏเพียงครึ่งตัว มือทั้งสองถือแพนหางนกยูงสื่อถึงความเป็นสารถี คาดว่าลวดลายนี้น่าจะมีความหมายว่า รุ่งอรุณของชาติในระบอบประชาธิปไตย
พระพุทธรูปโตฬุวิละ

| พระพุทธรูปโตฬุวิละ |
| --- | --- |

ปี: ศตวรรษที่ 4-5
ประเภท: พระพุทธรูป
สถานที่: อนุราธปุระ
พระพุทธรูปโตฬุวิละ (สิงหล: තොළුවිල බුද්ධ ප්‍රතිමා වහන්සේ; โตะฬุวิล พุทฺธ ปฺรติมา วหนฺเส, อังกฤษ: Toluvila statue) เป็นพระพุทธรูปปางประทับนั่งขัดสมาธิที่ค้นพบในปี 1900 ที่อนุราธปุระ ประเทศศรีลังกา สร้างขึ้นในศตวรรษที่ 4-5 โดยแกะสลักมาจากหินแกรนิต พระพุทธรูปองค์นี้เป็นหนึ่งในประติมากรรมที่ได้รับการอนุรักษ์สภาพดีที่สุดในศรีลังกา และมีลักษณะคล้ายกันกับสมาธิพุทธประติมาจากอนุราธปุระ ลักษณะบางประการที่ปรากฏของพระพุทธรูปองค์นี้เป็นไปได้ว่าได้รับอิทธิพลมาจากศิลปะแบบมถุรา ปัจจุบันพระพุทธรูปองค์นี้เก็บรักษาอยู่ที่พิพิธภัณฑ์แห่งชาติโคลอมโบ
พระพุทธรูปโตฬุวิละถือว่าเป็นผลงานชิ้นยอดของศิลปกรรมการแกะสลักของศรีลังกาโบราณ ควบคู่กับสมาธิพุทธประติมาแห่งอนุราธปุระ รวมถึงเป็นหนึ่งในพระพุทธรูปที่ได้รับการอนุรักษ์ดีที่สุดในศรีลังกา แกะสลักมาจากหินแกรนิตก้อนเดียว และมีลักษณะคล้ายกันกับสมาธิพุทธประติมาแห่งอนุราธปุระ เพียงแต่มีลักษณะเล็กกว่าเล็กน้อย พระพุทธรูปองค์นี้มีขนาดสูง 5 ฟุต 9 นิ้ว (1.75 เมตร) แสดงรูปพระพุทธเจ้าประทับนั่งขัดสมาธิทำ ญาณมุทรา รูปแบบการนั่งขัดสมาธิเช่นนี้ยังอาจเรียกว่า วีราสนะ (weerasana) ขนาดความยาวระหว่างไหล่อยูที่ 3 ฟุต 5 นิ้ว (1.04 เมตร) และระหว่างเข่าอยู่ที่ 5 ฟุต 9 นิ้ว (1.75 เมตร)
ในขณะที่พระพุทธรูปองค์อื่นจากสมัยเดียวกันมีพุทธศิลป์ลักษณะมีติ่งหูยาวยืด แต่พระพุทธรูปโตฬุวิละไม่มีลักษณะนี้ นอกจากนี้ยังมีลักษณะน่าสนใจอีกประการคือเส้นสามเส้นที่แกะเข้าไปตรงคอซึ่งเชื่อว่ามีอิทธิพลมาจากศิลปะแบบมถุราของอินเดีย เชื่อกันว่าพระพุทธรูปปางสมาธิองค์อื่น เช่นที่พบที่วัดพระบรมธาตุไชยาในภาคใต้ของประเทศไทย อาจได้รับอิทธิพลไม่มากก็น้อยจากพระพุทธรูปจากสมัยอนุราธปุระเช่นพระพุทธรูปโตฬุวิละองค์นี้
ประวัติศาสตร์

นักประวัติศาสตร์เชื่อกันว่าพระพุทธรูปองค์นี้สร้างขึ้นในช่วงปลายของสมัยอนุราธปุระ หรือศตวรรษที่ 4-5 พระพุทธรูปองค์นี้ค้นพบระหว่างการขุดค้นทางโบราณคดีในปี 1900 ที่หมู่บ้านโตฬุวิละในอนุราธปุระ โดยนักโบราณคดี แฮรี ชาลส์ เพอร์วีส เบล เบลระบุว่านี่เป็นโบราณวัตถุชิ้นที่เยี่ยมที่สุดที่เขาเคยพบในอนุราธปุระ จากนั้นได้ขนส่งพระพุทธรูปองค์นี้ต่อมายังพิพิธภัณฑ์แห่งชาติโคลอมโบ และคงเก็บรักษาและจัดแสดงอยู่ที่นี่จนปัจจุบัน รูปปั้นนี้ยังเป็นหนึ่งในประติมากรรม "ที่สำคัญที่สุด" ของศรีลังกาโบราณที่พิพิธภัณฑ์มี โดยตั้งจัดแสดงอยู่ตรงด้านหน้าทางเข้าหลักของอาคารพิพิธภัณฑ์
พระมาลัย

พระมาลัย หรือ พระมาลิยเทวะ  (อักษรโรมัน: Maliyadeva; บาลี: มาเลยฺยเทว) เป็นพระภิกษุที่เชื่อว่าอาศัยอยู่ที่ประเทศศรีลังกาในศตวรรษที่ 2 ก่อนคริสตกาล และได้บรรลุนิพพาน
ตามคัมภีร์มหาวงศ์ พระมาลัยเป็นพระอรหันต์อภิญญาลาภี (Abigngnalabhi: สิงหล: අභිඥ්ඥාලාභී අරහතුන් වහන්සේ) รูปสุดท้ายที่เป็นที่รู้จักในประเทศศรีลังกา และศาสนาพุทธในประเทศศรีลังกาเริ่มเสื่อมลงหลังสมัยนี้ ตำนานกล่าวว่า ท่านนำพระพุทธรูป 4 องค์จากอินเดียมาที่ศรีลังกา
ห้องทำสมาธิของท่านอาจพบได้ที่อารันกาเล (Arankale)
และที่อยู่อาศัยของท่านอยู่ที่คูหารามัย (Guharamaya)
ดูเพิ่ม

วิทยาลัยมาลิยเทวะ
วิทยาลัยสตรีมาลิยเทวะ
พระมาลัยคำหลวง
ประธานาธิบดีสโลวีเนีย

| ประธานาธิบดีสาธารณรัฐสโลวีเนีย                    Predsednik Republike Slovenije |
| --- | --- |
ตราแผ่นดิน
ผู้ดำรงตำแหน่งคนปัจจุบัน นาตาชา ปีตส์ มูซาร์ ตั้งแต่ 22 ธันวาคม ค.ศ. 2022
จวน: ทำเนียบประธานาธิบดี
วาระ: 5 ปี (ไม่เกิน 2 วาระ)
ผู้ประเดิมตำแหน่ง: มีรัง คูชัน
สถาปนา: 23 ธันวาคม ค.ศ. 1991
เว็บไซต์: Official website
ประธานาธิบดีสโลวีเนีย (สโลวีเนีย: Predsednik Republike Slovenije) เป็นประมุขแห่งรัฐของประเทศสโลวีเนีย ตำแหน่งนี้ได้รับการสถาปนาขึ้นเมื่อวันที่ 23 ธันวาคม ค.ศ. 1991 เมื่อสมัชชาแห่งชาติสโลวีเนียผ่านรัฐธรรมนูญฉบับใหม่หลังจากเป็นอิสระจากสหพันธ์สาธารณรัฐสังคมนิยมยูโกสลาเวีย
ประธานาธิบดีสโลวีเนียนั้นมาจากการเลือกตั้งโดยตรง มีวาระในการดำรงตำแหน่ง 5 ปีและสามารถอยู่ในดำรงตำแหน่งได้ไม่เกิน 2 วาระ
รายชื่อประธานาธิบดีสโลวีเนีย > สาธารณรัฐสังคมนิยมสโลวีเนีย

KPS/ZKS
      SDP
      ไม่มีสังกัดพรรค
| № | ชื่อ (เกิด–เสียชีวิต) | รูป | วาระการดำรงตำแหน่ง | วาระการดำรงตำแหน่ง | พรรคการเมือง |
| --- | --- | --- | --- | --- | --- |
ประธานแนวร่วมปลดปล่อยแห่งชาติ 1943–1944
| 1 | ยอซิป วิดมาร์ (1895–1992) |  | 3 ตุลาคม 1943 | 19 กุมภาพันธ์ 1944 | พรรคคอมมิวนิสต์สโลวีเนีย |
1: ประธานคณะผู้บริหารสูงสุดสภาปลดปล่อยประชาชนสโลวีเนีย (SNOS) 1944–1945
| 1 | ยอซิป วิดมาร์ (1895–1992) |  | 19 กุมภาพันธ์ 1944 | 1945 | พรรคคอมมิวนิสต์สโลวีเนีย |
1: ประธานคณะผู้บริหารสูงสุดสมัชชาประชาชน 1945–1953
| 1 | ยอซิป วิดมาร์ (1895–1992) |  | 1945 | มีนาคม 1953 | พรรคคอมมิวนิสต์สโลวีเนีย เปลี่ยนชื่อในปี ค.ศ. 1952  สันนิบาตคอมมิวนิสต์สโลวีเนีย |
ประธานสมัชชาประชาชน 1953–1974
| 2 | มีกา มารินคอ (1900–1983) |  | December 1953 | 1962 | สันนิบาตคอมมิวนิสต์แห่งสโลวีเนีย |
| 3 | วีดา ทอมชิช (1913–1998) |  | 1962 | 1963 | สันนิบาตคอมมิวนิสต์แห่งสโลวีเนีย |
| 4 | วิคทอร์ อาฟเบล (1914–1993) |  | 1963 | 1965 | สันนิบาตคอมมิวนิสต์แห่งสโลวีเนีย |
| 5 | อีวาน มาเชค (1908–1993) |  | 1965 | 1967 | สันนิบาตคอมมิวนิสต์แห่งสโลวีเนีย |
| 6 | เซอร์เกย์ ไครเกร์ (1914–2001) |  | 1967 | 1973 | สันนิบาตคอมมิวนิสต์แห่งสโลวีเนีย |
| 7 | ทอเน กรอปูเชค (1928–) |  | 1973 | 1974 | สันนิบาตคอมมิวนิสต์แห่งสโลวีเนีย |
| 8 | มารียาน เบรเชล (1910–1989) |  | 1974 | 1974 | สันนิบาตคอมมิวนิสต์แห่งสโลวีเนีย |
ประธานคณะกรรมการบริหาร 1974–1991
| 9 | เซอร์เกย์ ไครเกร์ (1914–2001) |  | พฤษภาคม 1974 | พฤษภาคม 1979 | สันนิบาตคอมมิวนิสต์แห่งสโลวีเนีย |
| 10 | วิคตอร์ อาฟเบล (1914–1993) |  | พฤษภาคม 1979 | 7 พฤษภาคม 1982 | สันนิบาตคอมมิวนิสต์แห่งสโลวีเนีย |
| 11 | ฟรันเซ ปอปิต (1921–2013) |  | 7 พฤษภาคม 1982 | พฤษภาคม 1988 | สันนิบาตคอมมิวนิสต์แห่งสโลวีเนีย |
| 12 | ยาเนซ ซตานอฟนิก (1922–2020) |  | พฤษภาคม 1988 | 10 พฤษภาคม 1990 | สันนิบาตคอมมิวนิสต์แห่งสโลวีเนีย (ตั้งแต่ปี ค.ศ. 1989)   พรรคประชาธิปไตยใหม่ (ตั้งแต่ปี ค.ศ. 1989) |
| 13 | มีลัน คูชัน (1941–) |  | 10 พฤษภาคม 1990 | 23 ธันวาคม 1991 | ไม่มีสังกัดพรรค |
รายชื่อประธานาธิบดีสโลวีเนีย > สาธารณรัฐสโลวีเนีย

พรรคเสรีประชาธิปไตย       พรรคประชาธิปไตยสังคม       อิสระ
| № | ชื่อ (เกิด–เสียชีวิต) | รูป | การเลือกตั้ง | วาระการดำรงตำแหน่ง | วาระการดำรงตำแหน่ง | พรรคการเมือง |
| --- | --- | --- | --- | --- | --- | --- |
ประธานาธิบดี 1991–ปัจจุบัน
| 1 | มีรัง คูชัน Milan Kučan (born 1941) |  | 1990 1992 1997 | 23 ธันวาคม 1991 | 22 ธันวาคม 2002 | อิสระ |
| 2 | ยาเนซ ดาร์นอฟเชก Janez Drnovšek (1950–2008) |  | 2002 | 22 ธันวาคม 2002 | 23 ธันวาคม 2007 | พรรคเสรีประชาธิปไตย |
| (2) | ยาเนซ ดาร์นอฟเชก Janez Drnovšek (1950–2008) |  | 2002 | 22 ธันวาคม 2002 | 23 ธันวาคม 2007 | อิสระ |
| 3 | ดานีลอ ทืร์ค Danilo Türk (born 1952) |  | 2007 | 23 ธันวาคม 2007 | 22 ธันวาคม 2012 | อิสระ |
| 4 | โบรุต ปาฮอร์ Borut Pahor (born 1963) |  | 2012 | 22 ธันวาคม 2012 | 22 ธันวาคม 2022 | พรรคประชาธิปไตยสังคม |
| (4) | โบรุต ปาฮอร์ Borut Pahor (born 1963) |  | 2017 | 22 ธันวาคม 2012 | 22 ธันวาคม 2022 | อิสระ |
| 5 | นาตาชา ปีตส์ มูซาร์ Nataša Pirc Musar (born 1968) |  | 2022 | 22 ธันวาคม 2022 | ยังอยู่ในตำแหน่ง | อิสระ |
ดูเพิ่ม

นายกรัฐมนตรีสโลวีเนีย
แหล่งข้อมูลอื่น

Official site of the President of the Republic of Slovenia
พระเจ้าเทวานัมปิยติสสะ

| พระเจ้าเทวานัมปิยติสสะ |
| --- | --- |

พระเจ้ากรุงอนุราธปุระ
ครองราชย์: พ.ศ. 236 – 276
ก่อนหน้า: พระเจ้ามุฏาสีวะ
ถัดไป: Uttiya

สวรรคต: พ.ศ. 276
คู่อภิเษก: พระนางอนุฬา
ราชสกุล: ราชวงศ์วิชัย
พระราชบิดา: พระเจ้ามุฏสีวะ
ศาสนา: พุทธเถรวาท
พระเจ้าเทวานัมปิยติสสะ (สิงหล: දේවානම්පිය තිස්ස; บาลี: เทวานมฺปิยติสฺส) เป็นพระมหากษัตริย์สิงหลผู้ครองกรุงอนุราธปุระระหว่าง พ.ศ. 236 – 276 ซึ่งเป็นช่วงที่ศาสนาพุทธนิกายเถรวาทภายใต้พระบรมราชูปถัมภ์ของพระเจ้าอโศกมหาราชได้มาถึงลังกาทวีปเป็นครั้งแรก ข้อมูลปฐมภูมิเกี่ยวกับรัชสมัยของพระองค์มักมาจากคัมภีร์มหาวงศ์
พระพลราม

| พระพลราม |
| --- | --- |
เทพแห่งเกษตรกรรมและพละกำลัง
พระพลราม พี่ชายของพระกฤษณะ
ส่วนเกี่ยวข้อง: อวตารของเศษะหรือพระวิษณุ
อาวุธ: คันไถ, คทา
ข้อมูลส่วนบุคคล
เกิด: โคกุล
คู่ครอง: เรวตี
บุตร - ธิดา: 3 องค์
บิดา-มารดา: วสุเทวะ (พ่อ) โรหิณี (แม่) เทวกี (แม่เลี้ยง)
พี่น้อง: พระกฤษณะและสุภัทรา
ราชวงศ์: ยาทวะ–จันทรวังศี
พลราม (สันสกฤต: बलराम "รามผู้มีกำลัง") บ้างเรียก พลเทพ ("เทพผู้มีกำลัง") เป็นเทพเจ้าในศาสนาฮินดู เป็นพี่ชายของพระกฤษณะ เป็นหนึ่งในสามเทพตามคติชคันนาถในบางท้องถิ่น นอกจากนี้ยังมีพระนามว่า "หลธรา" หรือ "หลยุธะ" ที่มาจากคำว่า "หละ" (Hala) ที่แปลว่าคันไถ ซึ่งสื่อถึงการทำเกษตรกรรม และจะถูกใช้เป็นอาวุธเมื่อมีความจำเป็น
เอกสารบางแห่งระบุว่าพลรามเป็นอวตารของเศษะ นาคซึ่งเป็นพาหนะของพระวิษณุ ส่วนพระวิษณุอวตารลงมาเป็นพระกฤษณะ และเอกสารบางแห่งอ้างว่าพลรามเป็นหนึ่งในอวตารทั้งสิบของพระวิษณุ
มีหลักฐานการเคารพนับถือพลรามอยู่ในวัฒนธรรมอินเดียมานาน ปรากฏเป็นภาพในเหรียญอายุราวศตวรรษที่ 2 ก่อนคริสต์ศักราช ขณะที่ศาสนาเชนเรียกเทพเจ้าองค์นี้ว่า พลเทวะ โดยนับถือในฐานะเทพของเกษตรกร
คติพราหมณ์ไทย

ในคติพราหมณ์ไทยนับถือพลเทพในฐานะเทพแห่งธัญญาหาร และทวารบาลผู้ปกป้องพุทธสถาน มีการกล่าวถึงพลรามใน นารายณ์สิบปาง ตอนกฤษณาวตาร มีเนื้อหาว่า เมื่อพระนารายณ์อวตารลงมาเป็นท้าวบรมจักรกฤษณ์เพื่อปราบพาณาสูร พระพลเทพได้มาช่วยในการรบโดยใช้คันไถฟาดฟันเหล่าอสูร ครั้นเสร็จศึกท้าวบรมจักรกฤษณ์จึงประสาทพรให้พลเทพเป็นเทพผู้เป็นใหญ่ในพืชพรรณธัญญาหาร เพราะใช้คันไถเป็นอาวุธ
นอกจากชื่อพลเทพแล้ว ยังเรียกอีกอย่างว่า หลวิชัย เพราะมักปรากฏรูปพลเทพถือคันไถหรือหล นั่นเอง
อย่างไรก็ตาม พลเทพเป็นที่รู้จักในดินแดนของประเทศไทยมาช้านาน ในอาณาจักรอยุธยามีการใช้ราชทินนาม "พระยาพลเทพ" สำหรับเสนาบดีกรมนา และมีตราประจำตัวเป็นรูปคนแบกคันไถ เรียกว่า ตรานักคลีอังคัน ในสมัยรัตนโกสินทร์เรียกว่า ตรานพรัตนมุรธา
ปลุสลีกา

| --- | --- |
การแข่งหรือฤดูกาลปัจจุบัน:  ปลุสลีกา 2023–24
กีฬา: วอลเลย์บอล
ก่อตั้ง: 30 มิถุนายน พ.ศ. 2000
จำนวนทีม: 14 ทีม
ประเทศ:  โปแลนด์
ทีมชนะเลิศปัจจุบัน: ยัสต์แชมป์สกีแวงกีแยล (3 สมัย)
ทีมชนะเลิศสูงสุด: แปกีแยแอ สกราแบวคาตุฟ (9 สมัย)
เว็บไซต์: PlusLiga.pl
วอลเลย์บอลปลุสลีกา (โปแลนด์: PlusLiga Siatkarzy) เป็นการแข่งขันวอลเลย์บอลสูงสุดของประเทศโปแลนด์ ภายใต้การบริหารของบริษัทวอลเลย์บอลลีกอาชีพ (Profesjonalna Liga Piłki Siatkowej Spółka Akcyjna; PLPS S.A.) ซึ่งปัจจุบันมีทีมทั้งหมด 16 ทีม และแข่งขันในระบบพบกันหมดแบบเหย้าและเยือน ทีมละ 26 นัด แข่งขันในช่วงเดือนตุลาคมถึงเมษายนของทุกปี